
JN  ondum  duo  sunt  menses ,  uir  summe  uene- 
rabilis,  cum  ambo  una  eramus  ad  uada  caerula 
Rheni  qua  Bonnam  praeterfluunt ,  ut  Friderico 
nostro  Ritsclielio ,  TVO  olim  sodali  in  societate 
Graeca  Godofredi  Hermanni,  uigesumam  quin- 
tam  summorum  in  philosophia  honorum  accepto- 
rum  sollemnitatem  anniuersariam  congratulare- 
mur.  Quo  die  mirum  ni  in  animum  TIBI  re- 
duxeris  imaginem  illius  diei  quo  TV  ipse  ante 

annps  p;rope  quinque  et  uiginti  eosdem  honores 
in  ipsa  illa  uniuersitate  alma  matre  Rlienana  ob- 
tinuisti,  et  grata  memoria  recolueris  eos  praecep- 
torejs  TVOS  qui  temporis  istius  interuallo  ex  uita 
emlgrarunt,  potissumum  inmortalem  uirum  Bar- 
tholdum  Georgium  Niebuhrium  quocum  TVartio- 
ribus  mutui  amoris  uinclis  coniunctus  eras  quam 
quae  plerumque  inter  discipulos  uel  pientissumos 
et  magistros  conligari  solent.  Nani  quos  prae- 
ceptoresTVOSuiuos  ut  aiunt  uidentesque  reuisere 
TIBI  contigit  Fridericum  Theophikim  Welckerum 
et  Christianum  Augustum  Brandisium,  senem 
utrumque  iuuenili  uigore  ac  uiriditate,  quos  ho- 
noris  causa  nomino ,  hos  uiros  celeberrumos  quo 
modo  pietate  TVA  gratoque  animo  prosequerere 
ipse  praesens  uidi.  Consulto  autem  ego  per  illos 
dies  de  instanti  reditu  eius  sollemnis  diei  quo 
TV  ante  haec  quinque  lustra  philosophiae  doctor 
renuntiatus  es  non  feci  mentionem,  quoniam  ani- 
mo  praeuidebam  fore  ut  ipsa  ac  uera ,  non  quasi 
anticipata  sollemnia  coram  TIBI  gratulari  liceret. 
En  adest  TIBI  dies  iste  laetissumus  quem  ne  si- 
lentio  dissimulemus  —  nam  non  iam  meo  unius 


nomine  loquor  sed  simul  optumorum  conlegarum 
nostrorum  qui  hoc  munus  honorificentissumum 
mihi  demandare  uoluerunt  ut  quae  ipsi  sentirent 
oratione  ego  exprimerem  —  prohibent  uerecun- 
diae  et  amoris  sensus  quos  erga  TE  in  interiore 
animorum  recessu  fouemus  sincerissumos.  Annus 
nondum  uertit  ex  quo  TV,  uir  in  paucis  colende, 
propter  famae  TVAE  splendorem  a  Lubecensibus 
huc  uocatus  urbis  nostrae  florentissumae  gymna- 
sio  praeesse  coepisti:  quod  temporis  spatium 
quamuis  sit  breue,  tamen  tam  eximie  iam 
de  hac  schola  promeruisti  et  animi  ingeniique 
dotibus  TVIS  excellentissumis  omnium  amorem 
TIBI  conciliasti  ut  non  possimus  non  omnia  bona 
fausta  prospera  ex  intumo  pectore  TIBI  precari. 
Hoc  uero  ardentissume  omnes  exoptamus  ut  eo- 
dem  et  animi  et  corporis  uigore  quo  nunc  gaudes 
praeditus  diutissume  nobis  intersis  et  ut  TVIS 
auspiciis  hoc  seminarium  humanitatis  ac  doctrinae 
in  quod  omnes  sociatis  uiribus  operas  nostras 
conferimus,  in  dies  magis  magisque  efflorescat. 
Quibus  sanctissumis  uotis  quam  comitem  more 
maiorum  subieci  commentationem  ex  literis  an- 


tiquis  petitam  noli  putare,  uir  dilectissume ,  de 
hac  ita  me  iudicare  quasi  doctrinae  TVAE  copia 
qua  praeter  ceteros  excellis  digna  sit:  tamen  hoc 
non  frustra  sperare  uideor  TE  has  nugas  raptim 
conscribillatas  perspecta  mihi  beniuolentia  placi- 
doque  uultu  esse  excepturum.     Vale. 

Dabam  Francofurti   ad  Moenum  a.    d.   iiii  Non. 
Sept.  a.  MDCCCLiiii. 


Praeclara  res  et  quae  liominum  philologorum,  certe 
eorum  qui  in  priscae  Latinitatis  monumentorum  studiis 
uersantur,  acriter  in  se  conuertat  animos  ea  est  quam 
nuper  Aemilius  Kaercherus  primus  agnouit  et  commen- 
tatione  Schneidewiniani  Philologi  uolumini  VIII  p.  727 
ad  731  inserta  persecutus  est,  M.  Porcii  Catonis  li- 
brum  qui  inscriptus  erat  carmen  de  moribus,  cuius 
reliquias  quasdam  seruauit  A.  Gellius  noctium  Atticarum 
libri  XI  capite  II,  non  quod  adhuc  omnium  consensu 
comprobatum  est  *)  pedestri  oratione  sed  quo  libri  in- 
scriptio  ducit  uersibus  conscriptum  fuisse.  Atque  hanc 
quidem  commentationem  Kaercherus  antequam  in  lucem 
daret  ad  praeceptorem  suum  atque  amicum  Augustum 
Boeckhium  miserat  eumque  rogauerat  ut  inuenti  illius 
in  academia  regia  eruditorum  Borussica  mentionem  face- 
ret  suasque  si  placeret  adnotationes  adiungeret.  Nec 
defuit  uir  inlustrissumus  precibus  eius  quem  olim  in  au- 
ditorum  numero  habuerat:  disputauit  enim  in  consessu 
classis  philosophicae  et  historicae  a.  d.  XI  Kal.  lunias 
huius  anni  habito  de  earmine  Catonis  (uide  acta  acade- 
miae  mensis  Maii  p.  264  ad  282)  et  ita  disputauit  ut 
non  solum  multa  rectius  constitueret  quam  a  Kaerchero 


*)  Poterat  Kaercherus  Imius  sententiae  patronis  nouissumum 
addere  Ottonem  lahnum,  qui  in  commentatione  ceterum  lectissuma 
actis  societatis  regiae  eruditorum  Saxonicae  classis  philologicae  et 
historicae  uol.  II  (anni  1850)  inserta  p.  268  haec  ait:  'eine  andere 
Schrift  des  Cato,  sein  carmen  de  morihus ,  nicht  etwa  ein  Sitten- 
gedicht ,  sondern  wie  die  Fragmente  lehren ,  eine  prosaische  Schrift, 
carmen  also  in  dem  echt  romischen  Sinne  von  Spruch  coUectiv  ge- 
fasst.* 

factum  erat  et  Catonianae  poesis  reliquiarum  numerum 

augeret    sed    etiam    fines    rei    proprie    propositae    eua- 

gatus    elegantissumas    quasdam    obseruationes    suas    de 

arte  metrica  poetarum  scenicorum  admisceret,  quae  cum 

non  uno  loco  discrepent  cum  eis  rationibus  quae  hodie 

ceteri  uiri  harum  rerum  periti  amplectuntur,   accuratis- 

sume  perpendendae  sunt  atque  examinandae.     Sed  haec 

tractare  nunc  non  est  in  animo,   qui  hac  laetissuma  ali- 

quid  scribendi   opportunitate  oblata  sic  uti  malim  ut  in 

ipsis  frustulis  Catonianis   inmorer  et  quid    de   eis   sen- 

tiam  in  medium  proferam.     Venit  autem  statim  ubi  com- 

mentationem  Boeckhianam   ab   ipso   auctore  comiter  ad 

me  transmissam  accepi  —  nescio  ipse  quo  cogitationum 

nexu    factum    sit   —   nenit   igitur    mihi    in   mentem    de 

L.  Attii  didasealicon  libris  ac   de  miris  ambagibus   per 

quas  tandem  effectum  esset  ut  qua  forma  illi  libri  con- 

scripti   fuissent   constaret.      Is  enim   qui  primus  de  his 

libris  uia  ac  ratione  quaesiuit  loannes  Nicolaus  Maduicus 

prosa  eos  oratione  scriptos  fuisse  adfirmauit  opusculorum 

priorum  p.  92^  quod  cum  ipsa  argumenti  exemplorumque 

Graecorum  ratione  tum   fragmentis   quae   aetatem  tule- 

runt  euinci.      Sed  aliquot  annis  post  Godofredus   Her- 

mannus  programmate  uniuersitatis  Lipsiensis  d.  XIX  De- 

cembris  anni  h.  s.  XLI  edito  uersibus  eisque  septenariis 

trochaicis  scriptos  fuisse  illos  libros  demonstrare  conatus 

est  et  rem  suam  tam  speciose    egit  ut  cum  multis  aliis 

tum   Friderico    Ritschelio   plane   persuaderet:    uide  me- 

letematum   Plautinorum    speciminis    onomatologi    (quod 

editum  est  X  Kal.  Aug.  anni  XLII)  p.  3  siue  parergon 

Plautinorum  Terentianorumque  uol.  I  p.  9.     Ac   tamen 

uirum   illum  inmortalis  memoriae  in  hac   re    opinionem 

fefellisse  mox  ostendit  alterum  lumen  literarum  nostra- 

rum  ante  hos  tres  annos  et  paene  dimidium  praematura 

morte  extinctum^  Carolus  Lachmannus  in  prohoemio  in- 

dicis  scholarum  Berolinensium   hibernarum   anni  XLIX 

p.  5:    Attii   enim   didascalicon  libros  non  trochaicis  sed 


Sotadeis  numeris  conscriptos  fuisse  tam  certa  ratione 
euicit  ut  qui  contra  sentiat  nouerim  neminem:  ex  eis 
autem  qui  adsensum  suum  disertis  uerbis  professi 
sunt  unum  nomen  satis  est  attulisse  sed  luculentissumi 
harum  rerum  arbitri ,  quem  modo  Hermannianae  seiiten- 
tiae  patronum  dixi,  Ritschelii:  uide  de  fictilibus  litte- 
ratis  Latinorum  antiquissimis  quaestionum  grammaticarum 
(quae  editae  sunt  anno  LIII)  p.  12;  praeterea  cf.  Marti- 
num  Hertzium  meum  in  uindiciis  nominum  Plauti  p.  9. 
Ad  Catonis  carmen  ut  redeam^  Boeckhius  Kaer- 
cheri  inuentum  refutari  non  posse  adfirmat,  ipsum  uero 
obstipuisse  narrat  quam  multis  uerborum  transpositioni- 
bus  opus  fuerit  ut  uersus  Kaercheriani  euaderent :  aliam 
igitur  uersus  restituendi  uiam  ingrediendam  ratus  hic 
ita  rem  tractauit  ut  Catonis  librum  multum  in  ludis 
publicis  lectitatum  et  in  usum  discentis  iuuentutis  hic 
illic  aut  breuiatum  aut  interpolatum  esse  finxerit  itaque 
non  tam  transponendo  quam  supplendo  potius  ac  de- 
lendo  uersibus  pristinam  integritatem  reddere  conatus 
sit.  Quam  uero  opinionem  Kaercherus  de  metri  genere 
quod  reliquiis  Catoniani  carminis  reddendum  esset  anti- 
cipauerat,  ut  trochaicos  septenarios  esse  simpliciter  sta- 
tueret,  hanc  falsam  esse  posse  ne  Boeckhius  quidem 
suspicatus  esse  uidetur:  et  tamen  ab  hac  demum  quaes- 
tione  diligenter  ac  religiose  excussa  restitutio  singulo- 
rum  uersuum  proficisci  debebat.  Mihi  autem,  qui  de 
eo  quod  caput  causae  est  Catonis  carmen  uersibus  con- 
scriptum  fuisse  prorsus  adsentiar,  tamen  non  est  dubium 
quin  de  metri  genere  cum  Kaerchero  Boeckhius  erraue- 
rit:  nam  tam  manifesta  in  fragmentis  carminis  illius  in- 
sunt  rhythmi  Sotadei  uestigia  et  tanto  minore  opera  in 
Sotadeos  pleraque  redigi  possunt  ut  hoc  potius  metri 
genere  Catonem  usum  esse  ueri  sit  simillumum.  Itaque 
plane  idem  huic  Catonis  carmini  de  moribus  accidit  quod 
in  Attianis  didascalicon  libris  factum  esse  supra  narra- 
uimus^    ut  cum  diutissume    utrumque    carmen    pedestri 

oratione  scriptum  esse  existumatum  sit,  ei  qui  poeticae 
formae  uestigia  primi  detexerunt  de  natura  metri  ita 
lapsi  sint  ut  septenarios  trochaicos  deprehendere  sibi 
uiderentur  qui  reapse  uersus  Sotadei  essent.  At  una 
res  inter  utrumque  casum  cetera  simillumum  inter  est 
eaque  laetissuma:  cum  enim  Lachmanno  fati  dira  ne- 
cessitate  inpositum  fuerit  ut  de  eo  quem  in  hac  causa 
inpugnabat  Hermanno  hoc  tantum  dicere  posset:  'scili- 
cet  ipsum  hunc  uirum  candidissimum  ac  simplicissimum^ 
si  hodie  uiueret,  iudicem  facere  uellemus,  ut  is  in  sua 
causa  sententiam  diceret:'  mihi,  si  fas  est  cum  uiro  in- 
comparabili  me  componere,  ad  iudicium  eius  summi 
uiri  quem  contra  sentio  prouocare  licet  uiui  ac  uiridi 
uegetaque  fruentis  senectute,  quae  ut  ei  longissumum 
in  aeuum  extendatur  ex  animo  precamur. 

Priusquam  autem  Catoniani  carminis  reliquias  emen- 
datas  mea  quali  cumque  opera  exhibeo,  gratum  non 
nemini  philologo  qui  haec  leget  facturus  uideor  si  ea 
quae  Lachmannus  de  metri  Sotadei  apud  Romanos  usu 
ac  natura  docte  et  eleganter  ut  solebat  exposuit  hic 
repetenda  curauero,  praesertim  cum  illud  prohoemium 
indicis  scholarum  Berolinensium  cuius  principio  haec 
continentur  suapte  natura  non  multorum  hominum  in 
manus  peruenerit  et  corpus  opusculorum  uiri  illius  desi- 
deratissumi,  cuius  curam  nisi  rumor  fallit  candidissumus 
defuncti  familiaris  JMauricius  Hauptius  in  se  suscepit, 
nondum  sit  editum.  Haec  igitur  docuit  Lachmannus 
quae  infra  scripsi. 

"Miriiici  illius  carminum  generis,  quod  a  Sotade  no- 
men  habet,  longe  maius  quani  vulgo  putatur  apud  Ro- 
manos  studium  fuisse  vel  inde  intellegi  potest  quod 
Quintilianus  (I,  8,  6)  in  puerorum  institutione  de  So- 
tadeis  ne  praecipiendum  quidem  esse,  nedum  iegenda 
carmina,  expressis  verbis  praecepit,  cum  tamen  ipse 
quidem  (IX,  4,  90)  eo  artiiicio  utatur,  quo  versus  hexa- 
nietri  vel  trimetri  inverso  vocabulorum  ordine  mutantur 

in  Sotadeos.  atque  idem  Quintilianus ,  cum  svQvd^^ov 
esse  dicit  (IX,  4,  77)  principium  libri  Sallustiani  hoc, 
Falso  queriiur  de  naiura  sua,  neque  anapaesticum  neque 
trochaicum  numerum  intellegit  (nam  ita  debebat  omitti 
sua)y  sed  lonicum:  est  enim  ille  Sotadeus  in  iine  carens 
trochaeo,  Fdlso  queriiur  de  naiura  sua,  neque  aliud  Dio- 
medes  sentit,  qui  et  ipse  rhyihmum  appellat  (p.  464), 
non  versum;  quamquam  licebat  etiam  dicere  Sallustium 
lugurtham  a  versu  heroico  coepisse,  in  cuius  capitulo 
quinto  haec  sunt ,  Bellum  scripiurus  sum  quod  populus  Ro- 
manus.  sed  idem  Diomedes  non  modo  numeros  lonicos, 
sed  ipsos  versus  Sotadeos  in  communi  usu  et  vulgo  co- 
gnitos  fuisse  etiam  apertius  testatur,  ubi  huius  modi 
versus  oratoribus  excidisse  scribit:  hoc  enim  praeter 
quam  in  notis  et  usitatis  culpare  absurdum  est.  Dio- 
medis  verba  ut  Putschius  scripta  edidit,  ita  hic  red- 
denda  duximus.  *Adeo  non  desunt'  inquit  'qui  Cice- 
ronem  reprehendant,  qui  principio  divisionis  metrum 
Sodaticum  fecerit,  Si  quis  vesirum,  iudices,  aui  eorum  qui 
adsuni.  Eisi  vereor  iudices.  animadverte  principia  esse 
Sotadia.'  in  his  duarum  Ciceronis  orationum  principia 
sunt,  divinationis  alterum  (quam  librarii  fecerunt  divi- 
sionem),  Siquis  vesirum,  iudices,  dui  eorum  qui  ddsuni,  al- 
terum  Milonianae,  in  quo  Quintilianus  (IX,  4,  74)  ulti- 
mam  versus  partem  inesse  dicit,  scilicet  iambici  vel  tro- 
chaici,  Diomedes,  ut  versum  Sotadeum  esse  doceret, 
plura  vocabula  apponere  debebat,  'Eisi  vereor,  iudices, 
ne  iurpe  sii  pro  for  \  iissimo  viro,  qui  tamen  neque  ele- 
gans  versus  est  et  malitiose  electus,  similis  fere  illi 
quem  Diomede  teste  discimus  eosdem  correctores  vo- 
luisse  'in  actionis  secundae  libro  I  (§.  50)  esse  sena- 
rium,  llla  \  vero  expugnaiio  fani  aniiquissimi.^ 

Hoc  igitur  metro,  cuius  omnem  rationem  saeculo 
post  Christum  natum  primo  grammaticos  et  rhetoras 
perspectam  habuisse  ex  iis  quae  diximus  apparet,  Petro- 
nius   et  Martialis   postque   eos   Terentianus   Maurus    ita 

usi  sunt,  ut  ne  minima  quidem  licentia  admissa  versus 
funderent  expeditissimos.  nam  eum  pedis  ano  fist^ovog 
lonici  figurae  in  hoc  versuum  genere  undecim  usu  re- 
ceptae  sint,  quas  possumus  brevissime  notare  hoc  modo, 
yjyjy  — UZj  — kjZ,  ^kj^z,  ^Z^yj  (his  enim  quinque 
insunt    undecim,    — uu,    vjw_uu,    ^kajukj,    uv^uuuu, , 

ximus  poetae  ex  his  usi  sunt  non  pluribus  quattuor,  quae 

sunt  omnium  simplicissimae, u»j,  ^^yjyj,  ^^kjkj,  _u_u; 

nisi  quod  Terentianus  semel  versu  1545,  ubi  Paeonis 
quarti  exemplum  proferendum  erat,  ditrochaeum  resol- 
vere  ausus  est  ita,  va^u^u,  Pelopidae  sondbunt,  utramque 
longam  Petronius  semel  (23),  uuva.uu,  Femoreque  facili: 
liberiores  autem  formas  illas,  quas  oratoribus  imputatas 
esse  vidimus,  a  sua  arte  alienas  esse  iudicarunt." 

His  Lachmannianis  pauca  sunt  quae  addam.  Ac  pri- 
mum  quidem  ubi  uir  doctissumus  demonstrat  in  com- 
muni  usu  et  uulgo  cognitos  fuisse  uersus  Sotadeos,  ad- 
monere  poterat  uerborum  quibus  teste  Festo  p.  285,  12 
retiarii  a  murmillonibus  ludebantur:  non  te  pelo,  piscem 
peto:  quid  me  fugis  Gdlle?  quae  Sotadeo  uersu  scripta 
esse  primus  animaduertit  Augustus  Meinekius  philologi- 
carum  exercitationum  in  Athenaei  deipnosophistas  spe- 
ciminis  alterius  p.  24*).     Deinde  id  quod  multo  est  gra- 

*)  Quod  uerba  illa  paullo  aliter  ordinata  Meinekius  adfert  casu 
non  consilio  factum  esse  arbitror.  Ceterum  quod  idem  ibidem  p.  23 
prouerbium  illud  quo  g^ulones  usos  esse  Macrobius  narrat  Saturna- 
horum  VII  12,  9:  mulsum  quod  probe  temperes  miscendum  esse  noiio 
Ilymettio  et  uetulo  Falemo  sic  redegit  in  glyconicum  metrum  cum 
logaoedico  uersu  coniunctum: 

mulsum  quod  prohe  temperes 

miscendum  nouo  Ilymettio 

et  uetulo  Falemo 
rectissume    fecit  uir  praestantissumus ,    nisi  quod    uersu  medio  mis- 
cendumsi   potius  esse  scribendum  uidetur:  non    recte  fecit  quod  ad- 
iecit  'quamquam  in   primo    uersu  aliquid  uitii   relictum  est':    immo 

uius,  unam  pedis  ccjto  ^si^ovog  lonici  figuram  omisit 
Lachmannus,  quam  etsi  suo  iure  omisit  propterea  quia 
Varro  in  saturis  et  Attius  in  Sotadicorum  et  didascali- 
con  libris,  quorum  reliquias  ex  prisca  Latinitate  Lach- 
mannus  illo  prohoemio  tractauit  solas,  ea  abstinuerunt 
(addo  Ennium  in  Sota  et  in  saturis,  cuius  uersiculis 
ac  uersuum  particulis  Sotadeo  metro  conscriptis  nuper 
criticam  manum  admouit  loannes  Vahlenus  noster  Ennia- 
nae  poesis  reliquiarum  p.  164  sq.  et  p.  158  sq.),  uel  ut  uerius 
dicam  quod  res  est  quia  in  paucis  quae  super  sunt  illorum 
librorum  fragmentis  non  inuenitur,  tamen  tam  consentanea 
est  naturae  pedis  lonici  ut  ubi  in  Sotadeis  a  libris  scriptis 
defenditur  nefas  sit  eam  corrigendo  tollere:  dico  hanc 
__va;_:  nam  quid  tandem  obstat  quo  minus  hanc  lonici 
formam  uicariam  agnoscamus,  cum  non  solum  molossus 

sed  etiam  haec  figura  va^_uu  nulli  subiecta  sit  du- 

bitationi?  Neque  illum  choriambum  non  agnouit  Her- 
mannus  elementorum  doctrinae  metricae  p.  459 :  Cato 
autem  eo  usus  est  uersu  4  in  secunda  sede.  Denique 
Lachmannus  nihil  dixit  de  ultimo  pede  uersus  Sotadei, 
cuius  arsim  Latinos  ut  in  plerisque  uersibus  qui  in 
trochaeum  exeunt  non  dubitasse  soluere  idem  Herman- 
nus  ait  I.  1.  p.  461,  uerissume  meo  iudicio:  illudque  fac- 
tum  est  a  Catone  uersibus  4.  15.  29. 


rectissume  hic  uersus  se  habet:  non  minus  enim  quam  Oene  et  }nale 
pyrrichium  efficere ,  certe  efficere  posse  apud  antiquos  poetas  probe 
aduerbium  euicisse  mihi  uideor  annalium  philologicorura  uol.  LXI 
p.  43:  uide  modo  hos  uersus  Plautinos,  Poenuli  V  5, 1  et  Pseuduli 
603  et  1274: 

si  ego  minam  non  ultus  fuero  probe  quam  lenoni  dedi: 
iam  pdl  ego  aduenieniem  hunc  siratioiicum  Jiuniium  probe  perciitiam: 
enim  ex  discipulind,  qidppe  ego  qui  Idnica  probe  perdidici: 
quorum  in  medio  et  ultimo  cur  ab  Ritschelii  mei  recensione  ita 
discesserim  ut  anapaesticum  illum,  hunc  iambicum  facerem  septe- 
narium,  alibi  exponam ,  ubi  ad  hoc  studiorum  genus,  quod  h(ov 
aiyiovtC  ye  -O^vftco  ut  aiunt  per  aliquot  annos  intermisi,  mox  ut 
spero  reuertero. 


14 


Restaret  ut  de  carminis  Catoniani  specie  qualem  inte- 
grum  praebuisse  uideretur  esset  disserendum,  nisidehacre 
nobis  otium  faceret  Ottonis  lahni  sollertia  qui  ea  commen- 
tatione  quam  supra  attuli  tanta  quanta  in  huius  modi  re- 
bus  maxuma  comparari  potest  probabilitate  coniecturam 
suam  persecutus  est  carmen  de  moribus  partem  effecisse 
eorum  librorum  Catonis  qui  a  grammaticis  aut  ^prae- 
cepta  ad  filium'  aut  ^oratio  ad  filium'  aut  ^epistula  ad 
filium'  aut  ^adfilium'  aut  ^libri  quos  scripsit  ad  filium' 
nominantur  (quam  coniecturam  Boeckhius  p.  280  calculo 
suo  comprobauit)  itemque  summam  argumenti  quoad  per 
fragminum  exiguitatem  licet  prudenter  e't  considerate  ad- 
umbrauit.  Cui  uiro  doctissumo  poeticam  horum  librorum 
formam  nondum  agnitam  fuisse  iam  supra  narrauimus: 
sed  ut  illum  hac  in  re  falsum  esse  pro  certo  habemus, 
sic  ego  non  ausim  contrariam  sententiam  ita  persequi  ut 
totum  opus  uersibus  conscriptum  fuisse  contendam:  nam 
super  sunt  aliquot  ex  illis  ad  Marcum  filium  libris 
fragmenta  quae  nullis  machinis  neque  in  Sotadeum  ne- 
que  in  ullum  aliud  metrum  cogi  probabiliter  possint, 
uelut  illa  apud  Plinium  nat.  hist.  XXIX  J,  7  et  apud 
Priscianum  VI  p.  718.  Itaque  mixtum  quoddam  genus 
uersuum  et  pedestris  orationis  fuisse  probabile  est  quo 
Catonis  libri  ad  filium  conscripti  erant,  cuius  generis  non 
deesse  constat  alia  in  priscorum  Romanorum  literis 
exempla.  Ego  autem  infra  ea  tantum  fragmenta  reli- 
quiis  carminis  de  moribus  a  Gellio  seruatis  addidi  quae 
quasi  sua  sponte  se  adcommodarent  normae  metri  Sotadei 
qualem  supra  duce  potissumum  Lachmanno  constitui. 
Numeri  lunulis  inclusi  sunt  Boeckhiani. 

M.  PORCl  CAT0NI8 

RELIQVIAE  METRI  SOTADEI 

I  (2) 
.  auaritiam  omnia  uitia  liabere  deputAbant: 
siimptuosus  ciipidus  elegAns  luxuriosus 
inritus  quei  habebatur,  is  c(5nlaudabdtur. 

I  Gellius  XI  2  'elegans  liomo  non  dicebatur  cum  laude,  sed  id 
fere  uerbum  ad  aetatem  M.  Catonis  uitii  non  laudis  fuit.  est  nam- 
que  hoc  animaduertere  cum  in  quibusdam  aliis  tum  in  libro  Catonis 
[haec  uox  deest  in  cod.  Torn.]  qui  inscriptus  est  carmen  de  mo- 
ribus.  ex  quo  libro  uerba  haec  sunt:  auaritiam'  e.  q.  s.  '  ex  qui- 
bus  uerbis  ajiparet  eleg-antem  dictum  antiquitus  non  ab  ingenii  ele- 
gantia  sed  qui  nimis  lecto  amoenoque  cultu  uictuque  esset.'  Nonius 
p.  465,  18  'elegantes  [sic  ubique  Bamb.  Leid.  eligantes  ceteri 
libri]  non  solum  ut  consuetudine  ab  elegantia  ingenii  aut  cultus 
electione  et  dilectus  plerumque  dici  potest,  sed  a  ueteribus  etiam 
uitio   datur.     M.    Tullius  .  .  .    carmine   de  moribus:   auaritiam 


1    auaritiam  Paris.    aiiaritia  uel  auaricia    celcri  lihri         de 
mensura  omnia  cf.  Rilschelius  proleg.  in  Trin.  p.  CXXXII  sq. 
deputabant  Boeckhius  l.  l.  p.  267.  putabant  Gellius.  putant  No- 
nius  2  suptuosus   Paris,    Voss.    mai.  cupidus    deleuil 

Boeckhius.  cuppes  lo.  Fred.  Gronouius ,  foriasse  uere,  cf.  locos 
ah  Lachmanno  in  Lucr.  V  45  conlectos  elegans  Gellius,  Bamh. 
Leid.  eligant  Wolfenbutlelanus.  eligans  ceteri  lihri  Nonii 
luxuriosus  lo.  Fred.  Gronouius.  uitiosus  cum  Gellio  Nonius. 
uinosus  Meursius,  deleuil  Boeckhius  3  inritusque  lihri  M. 
Hertzii  omnes ,  in   Voss.  min.  m.   alt.  uel  qui    superscr.  is 

laudabatur  lihri.  ab   iis  uel  is   tum  laudabatur  Boeckhius 

II  (3.  4.  5) 
V^stirier  m  foro  honest^  mos  erat,«d6mul 
5  qu6d  satis  erat 


.     .     .  equos  cariu'  quam  coquos  em^bant. 


.     poeticae  artis  non  erat  lionos:  in  ea  re 
qui  studebat  aiit  se  ad  conuiuia  adplicdbat, 
grassator  uocabatur 

111(6) 
10.     .     .     .  nam  uita  Immana  prope  uti  ferrum 

est: 
[ferruni]  si  exerceas  ,  cont^ritur  [exercendo] , 
si  non  exerceas,  interficit  robigo. 

.  .  .  uitiosus.'  II  Gellius  XI  2  '  praeterea  ex  eodem  libro 
Catonis  haec  etiam  sparsim  et  intercise  commeminimus :  uestiri, 
inquit,  in  foro '  e.  q.  s.  III  Ibidem  *illa  quoque  ex  eodem 
libro  praeclarae  ueritatis  sententia  est:  nam  uita,  inquit,  humana' 


4  uestiri  Gellhis  in   phoro    Chrisi.  m.  pr,  in  coro    Voss, 

min,  foris  Boeckhiits  p.  270  domi  Gellius  5  si  corrcxeris 
sat,  hic  uersus  ciim  sequentiin  unum  coniungi  polerit  6  carius 
Gellius         quoquos  Christ.  m.  pr. ,  Petau.  7  poetice  Bern. 

Petau.         arti  Boeckhius  p.  274         honos  non  erat  Gellius 

in  ea  re  qui]  siqui*  in  ea  re  (s  erasa)  Voss.  min.  siquid  in 
ea  re  Christ.  siquis  in  ea  re  ceteri  libri,  nisi  quod  Petau.  siquis 
corr.  ex  siquid  se]  sese  libri  plerique.  si  se  Sangerm.  et 
coil.  Scioppii         applicabat  Voss.  mai.  Petau.  applicat  Bern. 

9  grassator  Magliab.  crassator  in  grassator  corr.  Christ. 
crassator  ceteri  libri         grassatores  uocitabantur  Boeckhius 

10  nescio  an  praestet  humanast  prope  ut  ferrum  11  fer- 
rum  si  editiones  ueteres  Gellii.  si ,  om.  ferrum ,  libri.  ferrum 
siue  Boeckhius  p.  276  exercendo  addidit  Henricus  Keilius, 
om.  libri  12  seu  Boeckhius  interficit  robigo  H.  Keilius. 
tamen  rubigo  interficit   libri,  nisi  quod  robigo  Bern. 

item  homines  ex^rcendo  cdnteri  uid^mus : 
si  nihil  ex^rceas ,  in^rtia  ac  torp^do 
1 5  pliis  detrimdnti  facit  [eis]  quam  exercitio. 

IV  (8) 
.     .     .  emds  non  quod  opdst  sed  quod  ne- 

cdssest. 

* 

Oudd  non  opus  ^st  asse  carum  ^st 

V  (7) 

ille  induperdtor: 

tu  illi  [et]  ceteris  [dis]  medidstrinus     .     .     . 

VI 

^^ orator 

^st,  ]\Iarce  fili,  uir  bonu'  dicendi  peritus. 

e.  q.  s.  IV  L.  Seneca  epist.  XV  2  (94),  27  Mpsa  quae  praeci- 
piuntur  per  se  multum  habent  ponderis  utique  si  aut  carmini  intexta 
sunt  aulr  prosa  oratione  in  sententiam  coartata,  sicut  illa  Cato- 
niana:  emas'  e.  q.  s.  V  Nonius  p.  143,8  '  medias  trino  s 
non  balnearum  sed  ministros  et  curatores  aedium  legimus.  Lucilius 
lib.  XVII:  uilicum  Aristocratem  mediastrinum  atque  bubulcum.  Cato 
in  praeceptis  ad  filium:  iUi'  e.  q.  s.  VI  M.  Seneca  con- 
trou.  I  praef.  p.  62  ed.  Bip.  'erratis,  optimi  iuuenes,  nisi  illam 
uocem  non  M.  Catonis  sed  oraculi  creditis.  quid  enim  est  oracu- 
lum?    nempe  uoluntas  diuina  hominis  ore  enuntiata.    et  quem  tan- 

13  homines  se*    exercendo   cum  litura  unius   literae    Voss. 
min.  homines   in   exercendo  Christ.         uidemus   conteri  libri 
14    ac  Kaercherus.    atque   libri  15  eis   om.    libri,  quo 

carere   licet  si  scripseris   quamde  exercitium  Sangerm.    et 

cod.  Scioppii.    exercitatio  Magliab.  m.  alt.  16  opus  est  .  .  . 

necesse  est  libri  Inter  v.  \Q  et  \1  aliqua  excidisse  uidit 
Boeckhius  p.  282  18  ille  Forcellinus  iiescio  unde,  Boeckhius 
P'2^0.  illi  libri  inperator  libri  19  iUi  ac  ceteris  ForcelUnus. 
illi  disque  ceteris  Boeckhius.  ille  ceteris,  om.  dis,  libri  me- 

diastrinus  ed.  1526.  mediastrinum  libri         21  bonus  Seneca 

VII 

.     .     .     .     .     .  rem  ten^,  uerba  sequ^ntur. 

VIII 

[col(5nus,] 

Mdrce  fili,  uir  bonust  colendi  [agri]  perftus, 

25  cuius  ferram^nta  splendent 

IX 
.     .  lepu'  miiltum  somni  ddfert  qui  edit  illum. 

X 
senili'  iuu^nta 

dem  antistitem  sanctiorem  iuiienire  sibi  diuinitas  potuit  quam  Ca- 
tonem ,  per  quem  humano  generi  non  praeciperet  sed  conuitium 
faceret?  ille  ergo  uir  quid  ait?  orator  est'  e.  q.  s.  Quintilianus 
inst.  orat.  XII  1  init.  'sit  ergo  nobis  orator  quem  constituimus 
is  qui  a  M.  Catone  finitur  uir  bonus  dicendi  peritus.'  Pli- 
nius  epist.  IV  7,  5  *itaque  Herennius  Senecio  mirifice  Catonis 
illud  de  oratore  in  hunc  e  contrario  uertit:  orator  est  uir  ma- 
lus  dicendi  imperitus.'  VII  lulius  Victor  artis  rhetoricae 
c.  1  p.  5  ed.  Mai.  197  ed.  Orell.  'scire  autem  est  rem  de  qua 
dicturus  sis  uniuersam  ante  pernoscere:  in  hanc  rem  constat  etiam 
Catonis  praeceptum  paene  diuinum  qui  ait:  rem  t.  u.  s.' 
VIII  Seruius  in  Verg.  georg.  I  46  'attritvs  splendescere  vomeb. 
quod  euenire  frequenti  aratione  nouimus,  ut  et  splendidior  fiat  et 
teratur.  Cato  in  oratione  [de  aratione  suspicatur  Otto  lah- 
nus  1.  1.  p.  265]  ad  filium:  uir  bonus'  e.  q.  s.  IX  Diomedes 
I  p.  358  ed.  Putsch.  'adnotauimus  tamen  ueteres  sic  declinasse: 
edo  edis  edit.  Cato  ad  filium  uel  de  oratore  [?]:  lepus '  e. 
q.  s.  Plinius  nat.  hist.  XXVIII  19,  70  'somnos  fieri  lepore  sumpto 
in  cibis  Cato  arbitratur.'         X  Plinius  nat.  hist.  VII  51,  52  '  cum 


23  colonus  om.  Seruhis,  sed  iioculam  illius  notionis  excidisse 
uidii  Otto  lahnus  l.  l.:  cf.  Cato  de  re  rust.  praef.  §  2  'uirum 
bonum  cum  laudabant,  ita  laudabant:  bonum  agricolam  bo- 
numque  colonum'  24  uir  bonus  est  M.  fili  Seruius         agri 

om.  idem        25  uomendo  terram  addunt  excerpta  Lindenbrogia- 
na,    quod  ineptum  esse  glossema  adparet         26  lepus  Diomedes 
illum    edit    idem         27  sq.    orationem  ohliquam  in  reciam 

pra^matura^  morti^   sigmimst     .     .     .     .     . 

XI  (1) 
.     .     .     .  diim  se  intemp^sta  nox  praecfpitat. 

innumerabilia  sint  mortis  signa,  salutis  securitatisque  nulla  sunt^ 
quippe  cum  censorius  Cato  ad  filium  de  ualidis  quoque  ob- 
seruationem  ut  ex  oraculo  aliquo  prodiderit  senilem  iuuentam  prae- 
maturae  mortis  esse  signum.'  XI  M.  Aurelius  Caesar  ad  Fronto- 
nem  epist.  p.  49  ed.  Nieb.  54  ed.  Mai.  Rom.  '  at  enim  ubi  sol  latum 
ad  oceanum  profectus,  fit  demum  caehim  modestius,  quod  genus 
Tiburtinum.  id  uespera  et  concubia  nocte ,  dum  se  intempesta 
nox,  ut  ait  M.  Porcius,  praecipitat,  eodem  modo  perseuerat.' 


muiaui  et  rhyihmum  Soiadeum  resiitui  29  si  ludere  uelis  ini- 
iio  uersus  suppleas  de  caelo  malim  dum  intempesta  n6x 
praecipitdt  se. 

